**Tyler Kelleher** (s. 2. tammikuuta 1995 Longmeadow, Massachusetts, Yhdysvallat) on yhdysvaltalainen jääkiekkoilija, joka pelaa Ruotsin toiseksi korkeimmalla sarjatasolla HockeyAllsvenskan-joukkue Brynäs IF:ssä. Hän on pelipaikaltaan oikea laitahyökkääjä. Kelleher laukoo oikealta.

Ura
---

### Seuraura

Kelleherin kasvattajaseura on Springfield Falcons. Hän opiskeli kotikaupungissaan Massachusettsin Longmeadow'ssa ja kaudella 2010–2011 Deerfield Academyssa, jonka jälkeen Indiana Ice varasi Kelleherin 71. pelaajana USHL:n varaustilaisuudessa 2011. Hän päätti siirtyä kaudeksi 2011–2012 kuitenkin Yhdysvaltain maajoukkueen kehitysohjelman mukaan, jossa Kelleher pelasi mm. USHL-liigaa. Rimouski Océanic varasi hänet 230. pelaajana QMJHL:n varaustilaisuudessa 2012, mutta Kelleher ei kuitenkaan koskaan siirtynyt CHL:ään, jotta hän voisi jatkossa pelata Yhdysvaltain yliopistosarjoissa. Hän jatkoi kaudella 2012–2013 US NTDP:n mukana. Kelleher oli tehoilla 29+30=59 koko kehitysohjelman paras pistemies ja maalintekijä. Hän pelasi kauden aikana myös USA Hockey All-American Gamessa.

Vuodet 2013–2017 Kelleher kävi New Hampshiren yliopistoa. *Sophomore-vuotenaan* 2014–2015 hän oli joukkueensa paras pistemies ja syöttäjä tehoilla 18+24=42, joilla Kelleher sijoittui koko Hockey Eastin pistepörssissä kuudenneksi. *Junior-vuotenaan* 2015–2016 hän voitti tehoilla 10+36=46 koko divisioonan syöttöpörssin ja Kelleher sijoittui pistepörssissä kolmanneksi edellään vain joukkuetoveri Andrew Poturalski ja Boston Collegen Ryan Fitzgerald. Hänet valittiin kauden päätteeksi Hockey Eastin kunniamainintatähdistökentälliseen. *Senior-vuotenaan* 2016–2017 Kelleher voitti tehoilla 24+39=63 koko NCAA:n syöttöpörssin ja hän jakoi pistepörssin voiton Northeasternin Zach Aston-Reesen ja Unionin Mike Vecchionen kanssa. Kelleher palkittiin Hockey Eastin parhaana pistemiehenä, Three Stars Awardilla ja valittiin ensimmäiseen tähdistökentälliseen. Hän oli myös ehdolla koko NCAA:n parhaalle pelaajalle myönnettävän Hobey Baker Awardin voittajaksi, mutta palkinnon vei lopulta kuitenkin Denverin puolustaja Will Butcher.

Viimeisen yliopistokautensa päätteeksi maaliskuussa 2017 Kelleher teki kevääseen 2018 asti ulottuvan AHL-sopimuksen Milwaukee Admiralsin kanssa. Hän pelasi loppukaudella kuusi runkosarjaottelua tehden kaksi syöttöpistettä. Syksyllä 2017 NHL-varaamaton Kelleher osallistui myös Nashville Predatorsin harjoitusleirille. Kesken kauden 2017–2018, helmikuussa 2018 Admirals kauppasi Kelleherin Texas Starsiin myöhemmin päätettävää korvausta vastaan. Hän teki AHL:ssä tulokaskautensa aikana yhteensä 39 runkosarjaottelussa tehot 9+6=15.

Kaudeksi 2018–2019 Kelleher siirtyi vuoden mittaisella sopimuksella Saksan DEL-liigan ERC Ingolstadtiin. Hän jakoi tehoilla 13+25=38 joukkueen sisäisen pistepörssin kolmannen sijan Maury Edwardsin ja Pat Cannonen kanssa. Pudotuspeleissä Kelleher oli Ingolstadtin paras pistemies ja syöttäjä kahdeksalla syöttöpisteellään. Kaudeksi 2019–2020 hän siirtyi vuoden mittaisella sopimuksella Ruotsin SHL-liigan nousijajoukkue IK Oskarshamniin. Kelleher voitti joukkueen sisäisen pistepörssin tehoilla 13+15=28, joilla hän jakoi myös sisäisen maalipörssin voiton Johannes Salmonssonin kanssa ja sisäisen syöttöpörssin voiton Arsi Piispasen kanssa. Tammikuussa 2020 Kelleher teki Oskarshamnin kanssa kaksivuotisen jatkosopimuksen.

Kelleher jakoi kaudella 2020–2021 tehoilla 8+21=29 IK Oskashamnin sisäisen syöttöpörssin voiton Fredrik Olofssonin kanssa ja sisäisen pistepörssin toisen sijan Kim Rosdahlin kanssa edellään Olofsson. Kauden jälkeen heinäkuussa 2021 hänen sopimuksensa purettiin yhteisymmärryksessä, kun osapuolet kokivat Kelleherin hyötyvän seuran vaihtamisesta. Seuraavana päivänä hänen vahvistettiin siirtyvän kaudeksi 2021–2022 jatkamaan SHL-pelejään vuoden mittaisella Rögle BK:hon. Helmikuussa 2022 Kelleherin sopimus kuitenkin purettiin ja hän siirtyi loppukaudeksi sarjatasoa alemmas HockeyAllsvenskan-joukkue HV71:een. Kelleherin kausi päättyi mestaruuteen ja sarjanousuun SHL:ään.

Kaudeksi 2022–2023 Kelleher siirtyi vuoden mittaisella sopimuksella SM-liigajoukkue Tapparaan. Hän teki siellä 12 pelaamassaan runkosarjaottelussa vain tehot 1+2=3 ja kuudesssa Mestarien liigan ottelussa tehot 2+1=3, kunnes Kelleherin sopimus purettiin yhteisymmärryksessä marraskuussa 2022. Jo samana päivänä Pelicans tiedotti tehneensä Kelleherin kanssa loppukauden 2022–2023 kattavan sopimuksen. Hän jakoi pudotuspeleissä kuudella osumallaan joukkueen sisäisen maalipörssin voiton Lukáš Jašekin kanssa. Kelleher voitti kauden päätteeksi SM-hopeaa.

Kelleher siirtyi kaudeksi 2023–2024 vuoden mittaisella sopimuksella edellisellä kaudella Allsvenskaniin pudonneeseen Brynäs IF:ään.

### Maajoukkueura

Kelleher pelasi alle 18-vuotiaiden MM-kilpailuissa vuonna 2013. Välieräottelussa Venäjää vastaan hän onnistui voittomaalikilpailuissa maalinteossa Yhdysvaltojen ensimmäisellä yrityksellä, eikä Venäjä onnistunut kolmella yrityksellään maalinteossa kertaakaan. Kelleher sai näin ollen nimiinsä Yhdysvaltojen 3–4-voittoon päättyneen ottelun voittomaalin, joka ratkaisi joukkueelle finaalipaikan. Turnaus päättyi lopulta hopeaan, kun Kanada voitti finaaliottelun lukemin 3–2.

Kelleher pelasi myös World U-17 Hockey Challengessa vuonna 2011, jolloin hän voitti hopeaa.

Muuta
-----

Kelleherin isoveli Ryan pelasi hyökkääjänä Massachusettsin yliopiston Bostonin yksikön joukkueessa. Heidän pikkuveljensä Charles "Charlie" Kelleher pelasi hyökkääjänä New Hampshiren yliopistojoukkueessa ja hän toimi *Senior-vuotenaan* myös joukkueensa kapteenina.

Tyler Kelleher on maininnut yliopistovuosinaan suosikkipelaajakseen Daniel Brièren.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2011–2012 | US NTDP | USHL | 36 | 17 | 13 | 30 | 26 | 2 | 2 | 0 | 2 | 0 |
| 2012–2013 | US NTDP | USHL | 26 | 9 | 10 | 19 | 12 | – | – | – | – | – |  |  |  |  |  |  | U18 | 7 | 3 | 3 | 6 | 2 |
| 2013–2014 | Univ. of New Hampshire | H-East | 37 | 5 | 11 | 16 | 4 | – | – | – | – | – |
| 2014–2015 | Univ. of New Hampshire | H-East | 39 | 18 | 24 | 42 | 26 | – | – | – | – | – |
| 2015–2016 | Univ. of New Hampshire | H-East | 37 | 10 | 36 | 46 | 10 | – | – | – | – | – |
| 2016–2017 | Univ. of New Hampshire | H-East | 40 | 24 | 39 | 63 | 32 | – | – | – | – | – | Ykköstähdistö |
|  | Milwaukee Admirals | AHL | 6 | 0 | 2 | 2 | 2 | – | – | – | – | – |
| 2017–2018 | Milwaukee Admirals | AHL | 26 | 7 | 5 | 12 | 10 | – | – | – | – | – |
|  | Texas Stars | AHL | 13 | 2 | 1 | 3 | 14 | – | – | – | – | – |
| 2018–2019 | ERC Ingolstadt | DEL | 50 | 13 | 25 | 38 | 48 | 7 | 0 | 8 | 8 | 8 |
| 2019–2020 | IK Oskarshamn | SHL | 51 | 13 | 15 | 28 | 24 | – | – | – | – | – |
| 2020–2021 | IK Oskarshamn | SHL | 48 | 8 | 21 | 29 | 12 | – | – | – | – | – |
| 2021–2022 | Rögle BK | SHL | 34 | 4 | 6 | 10 | 12 | – | – | – | – | – |
|  | HV71 | Allsvenskan | 8 | 5 | 2 | 7 | 0 | 15 | 8 | 7 | 15 | 6 |
| 2022–2023 | Tappara | SM-liiga | 12 | 1 | 2 | 3 | 2 | – | – | – | – | – |
|  | Pelicans | SM-liiga | 38 | 9 | 17 | 26 | 14 | 18 | 6 | 1 | 7 | 14 |
| 3 kautta | yhteensä | SHL | 133 | 25 | 42 | 67 | 48 | – | – | – | – | – |
| 1 kausi | yhteensä | DEL | 50 | 13 | 25 | 38 | 48 | 7 | 0 | 8 | 8 | 8 |
| 1 kausi | yhteensä | SM-liiga | 50 | 10 | 19 | 29 | 16 | 18 | 6 | 1 | 7 | 14 |
| 2 kautta | yhteensä | AHL | 45 | 9 | 8 | 17 | 26 | – | – | – | – | – |
| 1 kausi | yhteensä | Allsvenskan | 8 | 5 | 2 | 7 | 0 | 15 | 8 | 7 | 15 | 6 |

Lähteet
-------

* Tyler Kelleher The Internet Hockey Databasessa (englanniksi)
* Tyler Kelleher Eurohockey-sivustolla (englanniksi)
* Tyler Kelleher *Elite Prospects*. Everysport Media Group AB.  (englanniksi)

### Viitteet

1. ↑  Hoffrén, Sami: SM-liigan tähti joutui myrskyn keskelle – vastustajan leiristä tulinen reaktio: "Miksi filmaat?" *is.fi*.  5.4.2023. Sanoma Media Finland Oy. Viitattu 28.6.2023.
2. ↑  Meet Deerfield Hockey Sensation Tyler Kelleher ’14 *deerfieldscroll.com*.  3.2.2011. Deerfield Academy. Viitattu 28.6.2023. (englanniksi)
3. 1 2 3 4 5 6 7 8  Tyler Kelleher *Elite Prospects*. Everysport Media Group AB.  (englanniksi)
4. ↑  Elite Prospects - All-time roster *biosteelallamericangame.com*. SportsEngine, Inc. Viitattu 18.8.2022. (englanniksi)
5. ↑  H-East 2014-15 League Leaders *hockeyDB.com*. The Internet Hockey Database. Viitattu 18.8.2022. (englanniksi)
6. ↑  H-East 2015-16 League Leaders *hockeyDB.com*. The Internet Hockey Database. Viitattu 18.8.2022. (englanniksi)
7. ↑  Elite Prospects - Award - NCAA (Overall) Most Points *eliteprospects.com*. Everysport Media Group AB. Viitattu 18.8.2022. (englanniksi)
8. ↑  Ryan, Conor: Longmeadow native Tyler Kelleher signs AHL deal with Milwaukee Admirals *masslive.com*.  17.3.2017. Advance Local Media LLC. Viitattu 18.8.2022. (englanniksi)
9. ↑  NASHVILLE PREDATORS 2017 TRAINING CAMP ROSTER (pdf) *cms.nhl.bamgrid.com*. Nashville Predators. Viitattu 18.8.2022. (englanniksi)
10. ↑  McNeill Sent to Nashville, O'Brien & Kelleher Join Stars *texasstars.com*.  3.2.2018. FRISCO, Texas:  Texas Stars. Viitattu 18.8.2022. (englanniksi)
11. ↑  Calder Cup-Finalist Tyler Kelleher kommt zum ERC *erc-ingolstadt.de*.  19.6.2018. ERC Ingolstadt Eishockeyclub GmbH. Viitattu 18.8.2022. (saksaksi)
12. ↑  Elite Prospects - ERC Ingolstadt *eliteprospects.com*. Everysport Media Group AB. Viitattu 18.8.2022. (englanniksi)
13. ↑  Ekström, Viktor: Offensiv spetsforward klar för IK Oskarshamn *ikoskarshamn.se*.  6.5.2019. Ishockeyklubben Oskarshamn. Viitattu 18.8.2022. (ruotsiksi)
14. ↑  Elite Prospects - IK Oskarshamn *eliteprospects.com*. Everysport Media Group AB. Viitattu 18.8.2022. (englanniksi)
15. ↑  Backlund, Gustav: Tyler Kelleher förlänger kontraktet *ikoskarshamn.se*.  29.1.2020. Ishockeyklubben Oskarshamn. Viitattu 18.8.2022. (ruotsiksi)
16. ↑  Elite Prospects - IK Oskarshamn *eliteprospects.com*. Everysport Media Group AB. Viitattu 18.8.2022. (englanniksi)
17. ↑  Tyler Kelleher och IK Oskarshamn går skilda vägar *ikoskarshamn.se*.  4.7.2021. Ishockeyklubben Oskarshamn. Viitattu 18.8.2022. (ruotsiksi)
18. ↑  Ekholm, Peter: Poängstark forward klar för Rögle *roglebk.se*.  5.7.2021. Rögle Marknads AB. Viitattu 18.8.2022. (ruotsiksi)
19. ↑  Freijd, Johan: Tyler Kelleher ny forward i HV71 *hv71.se*.  15.2.2022. HV71 Elitishockey AB. Viitattu 18.8.2022. (ruotsiksi)
20. ↑  Tyler Kelleher vahvistamaan Tapparan hyökkäystä *tappara.fi*.  25.5.2022. Tamhockey Oy. Viitattu 18.8.2022.
21. ↑  Tyler Kelleherin sopimus purettu *tappara.fi*.  16.11.2022. Tamhockey Oy. Viitattu 16.11.2022.
22. ↑  Oksanen, Patrik: Pelicans nappasi Tappara-hylkiön − Tyler Kelleher jatkaa uraansa Lahdessa *Jatkoaika.com*.  16.11.2022. Jatkoaika r.y. Viitattu 16.11.2022.
23. ↑  Elite Prospects - Pelicans *eliteprospects.com*. Everysport Media Group AB. Viitattu 28.6.2023. (englanniksi)
24. ↑  Hellanto, Riku: Pelicansin tehohyökkääjä siirtyy Ruotsiin *MTVuutiset.fi*.  5.4.2023. Telia Company AB. Viitattu 28.6.2023.
25. ↑  GAME SUMMARY (pdf) *stats.iihf.com*.  26.4.2013. IIHF. Viitattu 18.8.2022. (englanniksi)
26. ↑  Ryan Kelleher *Elite Prospects*. Everysport Media Group AB.  (englanniksi)
27. ↑  Charlie Kelleher *Elite Prospects*. Everysport Media Group AB.  (englanniksi)
28. ↑  Tyler Kelleher - 2016-17 - Men's Ice Hockey - UNH Athletics *unhwildcats.com*. University of New Hampshire Athletics. Viitattu 18.8.2022. (englanniksi)